Bruce Campbell
Bruce Campbell (fæddur Bruce Lorne Campbell, 22. júní 1958) er bandarískur leikari, kvikmyndaframleiðandi og leikstjóri sem er þekktastur fyrir hlutverk sín í Evil Dead, Evil Dead II, Army of Darkness og Burn Notice.

Einkalíf 
Campbell er fæddur og uppalinn í Royal Oak, Michigan og er af skoskum ættum. Kynntist leikstjóranum Sam Raimi í menntaskóla og saman bjuggu þeir til stuttmyndir sem voru grunnurinn að Evil Dead myndunum. Hann stundaði nám við Western Michigan-háskólann á meðan hann var að koma sér áfram sem leikari.

Campbell hefur verið giftur tvisvar sinnum: Christine Deveau frá 1983-1989 og saman eiga þau tvö börn. Hefur síðan 1991 verið giftur Ida Gearon.

Campbell hefur verið gestafyrirlesari við Northwestern-háskólann, Stanford-háskólann og Carnegie Mellon-háskólann þar sem hann lýsir upplifun sinni innan kvikmyndaiðnaðarins.

Rithöfundur 
Campbell skrifaði og gaf út ævisögu sína árið 2002 sem heitir If Chins Could Kill: Confessions of a B Movie Actor. Hefur hann einnig skrifað bókina Make Love! The Bruce Campbell Way þar sem hann er í aðalhlutverki og gerir grín af sjálfum sér og ferli sínum. 

Campbell hefur einnig skrifað tvær teiknimyndasögur:  Man with the Screaming Brian og The Hire.

Ferill

Leikstjóri 
Campbell hefur leikstýrt þáttum og kvikmyndum á borð við Xena: Warrior Princess 2, Fanalysis og My Name is Bruce.

Sjónvarp 
Fyrsta sjónvarpshlutverk Campbell var árið 1987 í Knots Landing. Árið 1993 þá var honum boðið hlutverk í The Adventures of Brisco County Jr.  sem Brisco County Jr., sem hann lék til ársins 1994. Hefur hann síðan þá komið fram sem gestaleikari í þáttum á borð við The X-Files Charmed, Megas XLR, The Replacements og Xena: Warrior Princess. 

Campbell lék fyrrverandi Navy Seal sérsveitarmanninn Sam Axe í Burn Notice frá 2007-2013, þegar hætt var við framleiðslu á þætttinum. Auk þess lék hann í sjónvarpsmyndinni Burn Notice: The Fall of Sam Axe sem var leikstýrð af samleikara hans Jeffrey Donovan.

Kvikmyndir 
Fyrsta kvikmyndahlutverk Campbells var árið 1972 í Oedipus Rex. Árið 1981 gerði hann myndina The Evil Dead þar sem hann lék aðalpersónuna Ash Williams og æskuvinur hans Sam Raimi leikstýrði. Saman gerðu þeir tvær myndir til viðbótar byggt á persónu Campbells, Evil Dead II og Army of Darkness. Gerðar hafa verið fimm teiknimyndasögur byggðar á Ash Williams í seríunni Marvel Zombies vs. Army of Darkness.

Campbell hefur leikið smá hlutverk í kvikmyndum sem eru leikstýrðar af Sam Raimi, þar á meðal Spiderman myndunum.

Hefur hann komið fram í kvikmyndum á borð við Moontrap, Escape from L.A., The Majestic, Sky High og Cloudy with a Chance of Meatballs.

Kvikmyndir og sjónvarp

Verðlaun og tilnefningar 
Ashland Independent Film Festival
 2007: Rogue-verðlaunin.

Chlotrudis-verðlaunin
 2004: Tilnefndur sem besti leikari fyrir Bubba Ho-Tep.

DVD Exclusive-verðlaunin
 2003: Tilnefndur fyrir bestu hljóðskýringu (audio commentary), bókasafnsútgáfu fyrir The Evil Dead.

Fangoria Chainsaw-verðlaunin
 2004: Verðlaun sem besti leikari fyrir Bubba Ho-Tep.  

Fantasporto-verðlaunin
 2005: Verðlaun sem besti leikari í ævintýramynd fyrir Bubba Ho-Tep.  

Satellite-verðlaunin
 2010: Tilnefndur sem besti leikari í aukahlutverki í seríu/míni-seríu eða sjónvarpsmynd fyrir Burn Notice.

U.S. Comedy Arts Festival
 2003: Verðlaun sem besti leikari fyrir Bubba Ho-Tep.

Tilvísanir

Heimildir 
 
 
 Ferill Bruce Campbell á heimasíðu hans

Tenglar 
 
 Heimasíða Bruce Campbell
 Ferill Bruce Campbell á Burn Notice heimasíðunni á USA Network sjónvarpstöðinni 

Campbell, Bruce